इस तरह हम देखते हैं कि एक सफलता मिलने के बाद वैज्ञानिकों और तकनीशियन अपने प्रयासों को कभी बंद नहीं करतेे। हमें भी अपने प्रयासों को कभी बंद नहीं करना चाहिए। अगर हमारे पास कोई तकनीकी आयडिया है तो इसे व्यवहारिक बनायें और सोचें कि आज के ‘डिजिटल युग’ में हम इसका कैसे ‘मोबाइल एप’ बना सकते हैं जो डिजिटल तकनीक के माध्यम से लोगों के जीवन को सहज बनाने के लिए आवश्यक भौतिक क्रियाओं को संचालित करने में सहायक बन सके। यह भी सोचें कि अपने आयडिया को और ‘ग्रीनर’ (पर्यावरण हितैषी) कैसे बनायें? हो सकता है कि हमारा आयडिया पहले से ही सस्ता और ‘यूजर और ईको फ्रेंडली’ हो, लेकिन फिर भी सोचें कि क्या इसे और अधिक सस्ता एवं यूजर और ईको फ्रेंडली बनाया जा सकता है?अगरकिसी समस्या का हल हमने खोज लिया हो तो भी सोचें कि क्या कोई और भी तरीके हो सकते हैं जिन्हें विकल्प के तौर पर आजमाया जा सकता है?